《喜雨》
宋代·岳珂

去年春旱种不移，后来虽雨那及时。
至今田野有菜色，麦熟未救民啼饥。
今年雨泽知时好，出水身针随处早。
晴无十日雨辄随，雨及一犁日还杲。
天心一念本好生，去年今年何爱憎。
古来藏室五千字，每叹凶年由大兵。
只今崆峒才小熟，沟壑未甦犹五六。
兵端倚伏讵可量，且原藩篱谨西蜀。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。